open-index/open-wikipedia-markdown huggingface dataset:
ఐ.హెచ్.లతీఫ్

ఎయిర్ చీఫ్ మార్షల్ **ఇద్రిస్ హసన్ లతీఫ్** (జ.9 జూన్ 1923) 1978 నుండి 1981 వరకు భారతీయ వాయుసేన యొక్క చీఫ్ ఆఫ్ స్టాఫ్ గా సేవచేశాడు. విరమణానంతరం, ఈయన 1982 నుండి 1985 వరకు మహారాష్ట్ర గవర్నరుగా, ఆ తర్వాత 1988 వరకు ఫ్రాన్స్కు భారత రాయబారిగా పనిచేశాడు. భారత వాయసేనకు, ఇతర రక్షణదళాలన్నింటిలో అధ్యక్షత వహించిన ప్రథమ, ఏకైక భారతీయ ముస్లిం.

## ప్రారంభ జీవితం , విద్యాభ్యాసం
లతీఫ్, 1923లో హైదరాబాదులో ఒక సులేమానీ బోరా కుటుంబంలో జన్మించాడు. ఈయన తండ్రి హసన్ లతీఫ్, అప్పటి హైదరాబాదు రాజ్యంలో ప్రధాన ఇంజనీరు. లతీఫ్ విద్యాభ్యాసం హైదరాబాద్ అబిడ్స్ లోని సెయింట్ జార్జ్ గ్రామర్ స్కూల్ లో, నిజాం కళాశాలలో, వెల్లింటన్ లోని డిఫెన్స్ సర్వీసెస్ స్టాఫ్ కళాశాల, నేషనల్ డిఫెన్స్ కళాశాలలో సాగింది.

## మిలటరీ జీవితం
ఎయిర్ చీఫ్ మార్షల్ లతీఫ్, 1942లో రాయల్ ఇండియన్ ఎయిర్ ఫోర్స్‌లో చేరి, రెండవ ప్రపంచ యుద్ధంలో, బర్మాలోని అరాకన్ ఫ్రంట్‌లో పాల్గొన్నాడు. ఆ తర్వాత ఈయన ఇండోనేషియా వైమానిక దళానికి, యుద్ధ జెట్ విమానాలను మొహరించేందుకు సహాయపడిన భారతీయ సలహాబృందంలో సభ్యుడిగా ఉన్నాడు. లతీఫ్ తూర్పు వైమానికదళ కమాండుకు ఎయిర్ డిఫెన్స్ కమాండరుగా, సీనియర్ ఎయిర్ స్టాఫ్ ఆఫీసర్గా పనిచేశాడు.1961 నుండి 1965 వరకు లతీఫ్, వాషింగ్టన్ డి.సి.లోని భారతీయ రాయబార కార్యాలయంలో ఎయిర్ అట్టాచీగా ఉన్నాడు. 1971 భారత పాకిస్తాన్ యుద్ధ సమయంలో అసిస్టెంట్ చీఫ్ ఆఫ్ ఎయిర్ స్టాఫ్ (ప్రణాళికలు) గా పనిచేశాడు. 1971లో లతీఫ్ పరమ విశిష్ట సేవా పతకంతో సత్కరించబడ్డాడు. 1974లో ఎయిర్ మార్షల్ గా పదవోన్నతి పొంది, వాయు సేనా కేంద్రకార్యాలయంలో, ఎయిర్ ఆఫీసర్ ఇన్ చార్జ్, ఆడ్మినిష్ట్రేషన్ గా నియమించబడ్డాడు. ఇక్కడ ఉండగా, 1975లో పాట్నా వరదల్లో వాయుసేన సహాయ పునరావాస కార్యక్రమాలకు నేతృత్వం వహించాడు. 1977లో ఎయిర్ మార్షల్‌గా ఉన్న లతీఫ్ వైస్ ఛీఫ్ ఆఫ్ ఎయిర్ స్టాఫ్‌గా, ఆ తర్వాత 1978 సెప్టెంబరు 1న చీఫ్ ఆఫ్ ఎయిర్ స్టాఫ్ అయ్యాడు.

## వైమానిక సేవ తర్వాత
క్రియాశీలక మిలటరీ సర్వీసు నుండి విరమించుకున్న తర్వాత, 1982, మార్చి 2న లతీఫ్ మహారాష్ట్ర గవర్నరుగా నియమించబడ్డాడు. 1985 ఏప్రిల్ 16 దాకా ఆ పదవిలో కొనసాగాడు. ఆ తర్వాత, ఫ్రాన్స్ లో భారతీయ రాయబారిగా నియమితుడై, 1988 దాకా ఆ పదవిలో కొనసాగాడు. ఆ తర్వాత హైదరాబాదులో స్థిరపడి విశ్రాంత జీవితం కొనసాగించాడు.

## వ్యక్తిగత జీవితం
ఈయన ప్రముఖ సంఘసేవిక బిల్కీస్ ఐ. లతీఫ్ను పెళ్ళిచేసుకున్నాడు.

## ఇవి&nbsp;కూడా&nbsp;చూడండి
* హైదరాబాదీ&nbsp;ముస్లింలు
* గోల్కొండ
* హైదరాబాదు&nbsp;రాజ్యం
* హైదరాబాదు ముస్లిం సంస్కృతి

## మూలాలు

వర్గం:1923 జననాలు
వర్గం:2008 మరణాలు
వర్గం:మహారాష్ట్ర గవర్నర్లు
వర్గం:భారతీయ దౌత్యవేత్తలు
వర్గం:నిజాం కళాశాల పూర్వవిద్యార్ధులు
వర్గం:హైదరాబాదు జిల్లాకు చెందిన గవర్నర్లు
వర్గం:హైదరాబాదు జిల్లాకు చెందిన సైనికాధికారులు
వర్గం:భారతీయ వాయుసేన అధికారులు
ఇనగంటి ఇమాం సాహెబ్

ఇనగంటి ఇమామ్ సాహెబ్ ప్రఖ్యాత క్లారినెట్ విద్వాంసులు. ఆకాశవాణి నిలయవిద్వాంసులు.ప్రకాశం జిల్లా పర్చూరు మండలం నాగులపాలెం 1953 లో మీరాసాహెబ్,హుస్సేనమ్మ దంపతులకు జన్మించారు. ఆంధ్రప్రదేశ్, తమిళనాడు, కేరళ రాష్ట్రాలలో పలుచోట్ల ప్రదర్శనలు ఇచ్చి, శ్రోతల మనసులను రంజింపజేసినారు. రాగసుధారసం బిరుదాంకితులు.తెలుగువారి ఖ్యాతిని చాటిన గొప్ప సంగీత కళాకారులు.చిన్నతనం నుండే క్లారినెట్ వాద్యాన్ని మౌలా గారివద్ద అభ్యసించారు.తరువాత పోరూరి లక్ష్మీనరసింహారావు గారి వద్ద శిక్షణ పొందారు.అన్నవరపు రామస్వామి వద్ద కూడా కొంతకాలం శిష్యరికంచేసి, ఆకాశవాణి వారిచే బి.హై గ్రేడ్ కళాకారునిగా గుర్తింపు పొందారు.బెంగళూరు ఆకాశవాణిలో 1991 లో నిలయ విద్వాంసునిగా ఉద్యోగంలో చేరారు.అక్కడ ఎన్నో వాద్యగోష్టులలోను, సంగీత సభలలోను పాల్గొన్నారు.1996 లో విజయవాడ ఆకాశవాణి కేంద్రానికి బదిలీపై వచ్చి,అక్కడే 2011వరకూ పనిచేశారు. ఇమాంసాహెబ్ కచేరీలలో ఆయన ప్రదర్శించే రాగప్రవాహం, అప్రతిహతంగా కొనసాగేది.సున్నితమైన శ్రుతిశుద్ధ నాదంతో ఆయన పలికించే ప్రతి కీర్తనా శ్రోతల మనో ఫలకాలపై చెరగని ముద్ర వేసుకొనేది.మన తెలుగు రాష్ట్రాలలోనే కాక,కర్ణాటక,తమిళనాడు,కేరళ రాష్ట్రాల శ్రోతలనూ తన సంగీతంతో మైమరపించారాయన! కర్ణాటక రాష్ట్రంలో ప్రతిష్టాత్మకంగా ఏటా జరిగే పెక్కు సంగీతోత్సవాలలో ప్రథమశ్రేణి కళాకారుల సరసన ఇమాంసాహెబ్ గారి క్లారినెట్ కచేరీ ఏర్పాటయ్యేది.ఆ రాష్ట్రంలో ఆయనకు అభిమానులు మెండుగా ఉండేవారు.ప్రఖ్యాత డోలు విద్వాంసులు,ఒంగోలుకు చెందిననిడమానూరి లక్ష్మీనారాయణ గారి చేతులమీదుగా 'రాగ సుధాకర' బిరుదాన్ని అందుకున్నారు.5.4.2017 న తాడేపల్లి లో తన స్వగృహంలో మరణించారు.
## మూలాలు
*
*
*

వర్గం:ప్రకాశం జిల్లా సంగీత విద్వాంసులు
వర్గం:ప్రకాశం జిల్లా ఆకాశవాణి కళాకారులు
వర్గం:క్లారినెట్ విద్వాంసులు
వర్గం:1953 జననాలు
వర్గం:2017 మరణాలు
2014 నంది పురస్కారాలు

2014 సంవత్సరానికి గాను నంది పురస్కారాలు ఆంధ్ర ప్రదేశ్ ప్రభుత్వంచే 2017, నవంబర్ 14 తేదీన ప్రకటించబడ్డాయి. నందమూరి బాలకృష్ణ నటించిన లెజెండ్ ఉత్తమ చిత్రంగా బంగారునందిని గెలుచుకుంది. అక్కినేని నాగార్జున నటించిన మనం వెండినంది గెలుచుకున్నాయి. లెజెండ్ సినిమాలోని అధ్భుత నటనకు నందమూరి బాలకృష్ణ ఉత్తమ నటుడిగా, గీతాంజలి సినిమాలలోని నటనకు అంజలికి ఉత్తమ నటీమణి అవార్డు లభించింది. కృష్ణంరాజు రఘుపతి వెంకయ్య అవార్డు, ఆర్. నారాయణమూర్తి నాగిరెడ్డి-చక్రపాణి జాతీయ పురస్కారం, ఎస్.ఎస్. రాజమౌళి బీఎన్‌రెడ్డి జాతీయ అవార్డులకు ఎంపికయ్యారు.

## జాబితా

## మూలాలు

వర్గం:2014
వర్గం:నంది పురస్కారాలు
2015 నంది పురస్కారాలు

2015 సంవత్సరానికి గాను ఆంధ్రప్రదేశ్ ప్రభుత్వం ప్రకటించిన నంది పురస్కారాలు కింద ఇవ్వబడ్డాయి.

## జాబితా

## మూలాలు

వర్గం:నంది పురస్కారాలు
బిల్కీస్ లతీఫ్

**బిల్కీస్ ఇద్రిస్ లతీఫ్** తెలంగాణకు చెందిన సమాజ సేవకురాలు, రచయిత్రి, ఈమె భారతదేశంలోని మురికివాడల్లో చేసిన కృషికి పేరుపొందినాడు. ఈమె అనేక వ్యాసాలు, ఐదు పుస్తకాలు వ్రాసింది. అందులో *ఎషెన్షియల్ ఆంధ్రా కుక్‌బుక్*, *ఫ్రేగ్రెన్స్ ఆఫ్ ఫర్‌గాటన్ యియర్స్*, *ది లాడర్ ఆఫ్ హిజ్ లైఫ్ : బయోగ్రఫీ ఆఫ్ ఎయిర్ చీఫ్ మార్షల్ ఇద్రిస్ లతీఫ్* ఉన్నాయి. ఈమె చేసిన సామాజిక సేవను గుర్తిస్తూ, 2009లో భారత ప్రభుత్వం నాలుగవ అత్యున్నత పౌర పురస్కారమైన పద్మశ్రీతో సత్కరించింది.

## జీవితచిత్రం
బిల్కీస్ లతీఫ్, హైదరాబాదులోని ఒక సంపన్న కుటుంబంలో జన్మించింది. ఈమె తండ్రి హైదరాబాదీ రాజకుటుంబీకుడైన అలీ యావర్ జంగ్. ఈమె తల్లి ఆలిస్ ఈఫ్రిగ్ అనే ఫ్రెంచి వనిత. అలీ యావర్ జంగ్ దౌత్యవేత్త, విద్యావేత్త. ఈయన ఉస్మానియా, అలీఘర్ ముస్లిం విశ్వవిద్యాలయాలకు ఉపసంచాలకుడిగా పనిచేశాడు. అర్జెంటీనా, ఈజిప్ట్, యుగోస్లావియా, గ్రీస్, ఫ్రాన్స్, అమెరికా దేశాలకు భారత రాయబారిగా పనిచేశాడు. అంతేకాక మహారాష్ట్ర గవర్నరుగా కూడా ఉన్నాడు.

## వ్యక్తిగత జీవితం
ఈమె భర్త ఐ.హెచ్.లతీఫ్, భారతదేశపు పదవ ఎయిర్ చీఫ్ మార్షల్, మహారాష్ట్ర గవర్నరుగా, ఫ్రాన్స్ కు భారతీయ రాయబారిగా పనిచేశాడు.

## సామాజిక సేవ, రచన
ఈమె ప్రపంచలోనే అతి పెద్ద మురికివాడైన బొంబాయిలోని ధారావీ మురికివాడలో పేదవారి అభ్యుదయానికి చేసినకృషికి విశేష గుర్తింపు పొందింది., అక్కడికి అనుభవాలతో ఈమె "ఓ ధారావీ" అనే పుస్తకం కూడా వ్రాసింది. ఈమె తొలిపుస్తకం *ఎషెన్షియల్ ఆంధ్రా కుక్‌బుక్*, ఆంధ్రప్రదేశ్ వంటకాలను, వంట పద్ధతిని అధ్యయనం చేసి వ్రాసిన పాకశాస్త్ర గ్రంథం. ఆ తర్వాత రచన ఆమె తన తల్లి జీవితం, తన్న చిన్ననాటి అనుభవాలను గ్రంథీకరిస్తూ వ్రాసిన స్వీయ జీవితచరిత్ర 2010లో ప్రచురితమైన *ఫ్రేగ్రెన్స్ ఆఫ్ ఫర్‌గాటన్ యియర్స్*. అదే సంవత్సరం ఈమె *ఫర్‌గాటెన్* (విస్మృత) అనే మరో పుస్తకం ప్రచ్రురించింది. ఇందులో భారత చరిత్రలో ఆరుగురు ప్రసిద్ధ మహిళల జీవితాలను ఆవిష్కరించింది. ఈమె చివరి రచన, *ది లాడర్ ఆఫ్ హిజ్ లైఫ్*, తన భర్త ఐ.హెచ్.లతీఫ్ యొక్క జీవితచరిత్ర. ఇందులో ఆయన వైమానికదళంలో ఉన్న రోజులు, దౌత్యవేత్తగా ఉన్న రోజులు, మహారాష్ట్ర గవర్నరుగా ఉన్న కాలం గురించి వ్రాసింది.

## పురస్కారాలు
ముంబైలోని మురికివాడల్లో చేసిన కృషికిగాను 2009లో బిల్కీస్ పద్మశ్రీ పురస్కారం అందుకున్నది.

## మరణం
బిల్కిస్ లతీఫ్, 2017, అక్టోబరు 27న 86 యేళ్ల వయసులో, క్యాన్సర్తో పోరాడుతూ మరణించింది. ఈమెకు ఇద్దరు కుమారులు, ఒక కుమార్తె.

## రచనలు
* 
* 
* 
* 

## ఇవి కూడా చూడండి
* ఐ.హెచ్.లతీఫ్
* అలీ యావర్ జంగ్

## మూలాలు

## బయటి లింకులు
* 
* 

వర్గం:2017 మరణాలు
వర్గం:పద్మశ్రీ పురస్కారం పొందిన తెలంగాణ మహిళలు
వర్గం:హైదరాబాదు జిల్లా మహిళా సామాజిక కార్యకర్తలు
శాంతిస్వరూప్

**జయంతి శాంతి స్వరూప్** ప్రభుత్వ ప్రచార సాధనమైన దూరదర్శన్ లో తొలి తెలుగు యాంకర్, అదే దూరదర్శన్ (టెలివిజన్)లో తెలుగు ప్రజలకు వార్తలు చెప్పిన మొట్ట మొదటి వ్యక్తి .
## బాల్యం, కుటుంబం
**శాంతి స్వరూప్** గారి ఇంటి పేరు **జయంతి.** వారిది వైదికి వెలనాటీయ బ్రాహ్మణ కుటుంబం. వారి తండ్రిగారిది నందిగామ**,** ఎన్టీఆర్ జిల్లా, ఆంధ్రప్రదేశ్ రాష్ట్రం; తల్లిగారిది బాపట్ల.

హైదరాబాద్ లో పుట్టి పెరిగిన శాంతి స్వరూప్ గారు చిన్ననాటనే తండ్రి, ఆ తర్వాత... పెంచి పెద్దచేసిన అన్నయ్య కాలం చేయడంతో కుటుంబ భారం మోసారాయన.  శ్రద్ధాశక్తులతో వార్తలు చదివిన ఆయన 1980 లో సహ సీనియర్ యాంకర్ రోజా రాణి ని జీవిత భాగస్వామి గా చేసుకున్నారు.  వారికి ఇద్దరు పిల్లలు. వారిద్దరూ ఐ ఐ టీ చేసి అమెరికాలో స్థిరపడ్డారు.

## జీవిత విశేషాలు
నమస్కారం..
ఈ రోజు వార్తల్లో ముఖ్యాంశాలు..
బాలల దినోత్సవం సందర్భంగా  లాల్ బహదూర్ స్టేడియంలో బాలల దినోత్సవాన్ని రాష్ట్ర ముఖ్యమంత్రి శ్రీ ఎన్ టీ రామారావు ప్రారంభించారు…
తెలుగు టీవీ చరిత్రలో తొలిసారి ప్రసారమైన వార్తల్లోని ముఖ్యాంశాలు ఇవి. దూరదర్శన్ చానల్ లో సాయంత్రం 7 గంటలకు  1983 నవంబర్ 14వ తేదీన  ప్రసారమైన ఈ వార్తలు బులిటెన్ ప్రారంభం అయ్యింది. అప్పట్లో ఒక సంచలనం. వాటిని లైవ్ లో చదివి వినిపించింది, ఇప్పుడు చాలా మంది న్యూస్ రీడర్లు గురువుగా భావించే శాంతి స్వరూప్. జీవన, సాహిత్య సారాన్ని అవపోసనపట్టి యాంకర్ బాధ్యతను సమర్ధంగా నిర్వహించారు. 2011 లో పదవీ విరమణ చేసే వరకూ ఆయన వార్తలు చదివారు.

## వృత్తి
ఆయన వృత్తి రీత్యా 1977 అక్టోబర్ 23 లోనే లాంఛనప్రాయంగా హైదరాబాద్ వచ్చిన డీ డీ ఎదుగుదలను దగ్గరి నుంచి చూసిన శాంతి స్వరూప్ తెలియని నాటి తరం తెలుగువాళ్ళు బహుశా ఉండరేమో! వార్తలు చదవడం కోసం ఆయన 1978 లో ఉద్యోగం లో చేరినా ఆయన వార్తలు చదవడానికి 1983 దాకా వేచి చూడాల్సి వచ్చింది.మూడు దశాబ్దాల క్రితం కనీసం టెలీ ప్రాంప్టర్ కూడా లేదు. దీంతో స్క్రిప్ట్ పేపర్లనే బట్టీ పట్టి వార్లు చెప్పారు శాంతి స్వరూప్. వార్తలు ప్రారంభమైన పదేళ్ల పాటు అదే పరిస్థితి. టెలీ ప్రాంప్టర్ లేదు.. తప్పులు జరగకుండా చాలా బట్టీ పట్టి వార్తలు చదివే వాడిని.. మిగిలిన వారు అందరూ భయపడ్డారు ఎక్కడ తప్పులు చదువుతానోనని” అంటూ ఆనాటి జ్ఞాపకాలని ఆయన అంటారు.

## రచయితగా
ఆయన "రాతిమేఘం" అనే నవల భోపాల్ గ్యాస్ దుర్ఘటనమీద, "క్రేజ్" అనే నవల క్రికెట్ మీద, "అర్ధాగ్ని" అనే నవల సతీ సహగమనానికి వ్యతిరేకంగానూ రాశారు.

## మంచి వక్త
తెలుగు లో మొట్ట మొదటి యాంకర్ అయిన శాంతి స్వరూప్ ఈ మధ్యన పలు టీవీ ఛానళ్లలో దర్శనం ఇస్తున్నారు.  ఎంతో ఉత్సాహంగా ఆయన పలు విషయాలు చెబుతారు.​ "వార్తలు చదవకండి. వార్తలు చెప్పండి....,"అని శాంతి స్వరూప్ గారు పిల్ల యాంకర్లకు సలహా చెబుతారు. 24 గంటలూ ఇచ్చే వార్తలు లేవని, అయినా వండి వార్చడం ఘోరంగా తయారయ్యిందని అని ఆయన అంటారు.

## పురస్కారాలు
* లైఫ్ టైం అఛీవ్‌మెంటు అవార్డు.

## మరణం
శాంతి స్వరూప్‌ గుండెపోటుతో హైదారాబాదులోని ఓ ఆస్పత్రిలో చికిత్స పొందుతూ 2024 ఏప్రిల్ 5న తుదిశ్వాస విడిచాడు. ఆయనకు భార్య, ఇద్దరు కుమారులు ఉన్నారు.

## మూలాలు

## బయటి లింకులు
* తొలితరం యాంకర్ శాంతి స్వరూప్ తో...రచ్చ రాములమ్మ ఇంటర్వ్యూ

వర్గం:2024 మరణాలు
వర్గం:తెలుగువారు
వర్గం:తెలుగువారిలో పాత్రికేయులు
వర్గం:తెలుగు కళాకారులు
వర్గం:హైదరాబాదు జిల్లా టెలివిజన్ వ్యాఖ్యాతలు
వర్గం:హైదరాబాదు జిల్లా రచయితలు
అమీనా హైదరీ

**అమీనా హైదరీ** (1878–1939) భారతీయ సామాజిక సేవకురాలు. 1908 మూసీ వరదల్లో ఆమె చేసిన కృషికిగానూ కైజర్-ఏ-హింద్ పతాకాన్ని పొందింది. ఈ పురస్కారాన్ని అందుకున్న తొలి మహిళ ఈమే. అమీనా, హైదరాబాదు రాజ్య మాజీ ప్రధానమంత్రి అక్బర్ హైదరీ భార్య. ఈమె 1929లో లేడీ హైద్రీ క్లబును ప్రారంభించింది. అంతేకాక రాష్ట్రంలో తొలి మహిళా పాఠశాల అయిన మహబూబియా బాలికల పాఠశాలను స్థాపించింది. ఈమె చిన్నాన్న ప్రముఖ న్యాయవాది, భారత జాతీయ కాంగ్రేసు నాయకుడు బద్రుద్దీన్ తయ్యబ్జీ.

## మూలాలు

వర్గం:1878 జననాలు
వర్గం:1939 మరణాలు
వర్గం:హైదరాబాదు వ్యక్తులు
వర్గం:కైసర్-ఇ-హింద్ పతక గ్రహీతలు
నాస్యం మహమ్మద్ ఫరూఖ్

**మహమ్మద్ ఫరుఖ్ (జ. 1950 మే 15) [[తెలుగుదేశం పార్టీ]] రాజకీయ నాయకుడు. ఆయన [[ఆంధ్ర ప్రదేశ్]] రాష్ట్ర** శాసనమండలి చైర్మన్ గా ఉన్నాడు.. ఆయనను నవంబర్ 15, 2017న మండలి చైర్మన్ పదవికి ఏకగ్రీవంగా ఎన్నుకోవడం జరిగింది. అంతకు ముందు ఈయన శాసనసభ ఉపసభాపతిగానూ, నందమూరి తారకరామారావు ప్రభుత్వంలో మంత్రిగానూ పనిచేశాడు. ఈయన తెలంగాణ రాష్ట్రం ఏర్పడిన తరువాత ఎన్నుకోబడిన ఆంధ్రప్రదేశ్ రాష్ట్ర తొలి చైర్మన్. ఆయన ఇదివరకు నంద్యాల మ్యునిసిపాలిటీ సభ్యునిగా ఉన్నారు. ఆయన ఆంధ్రప్రదేశ్ శానససభ సభ్యునిగా కూడా తన సేవలనందించాడు.

## నిర్వహించిన పదవులు
#1984-85: నంద్యాల మున్సిపాలిటీ చైర్మన్ 
#1985-89: ఎమ్మెల్యే 
#1985-89: చక్కర, వక్ఫ్ & ఉర్దూ అకాడమీ శాఖ మంత్రి
#1994-99: ఎమ్మెల్యే 
# 1995 జనవరి 17 - 1999 అక్టోబరు 10: శాసనసభ డిప్యూటీ స్పీకర్
#1999-2003: ఎమ్మెల్యే 
#21 జూలై 2017 - 20 జూలై 2023 : ఎమ్మెల్సీ 
# 2017 నవంబర్ 15 to 2018 నవంబర్ 10 : శాసనమండలి చైర్మన్ 
# 2018 నవంబర్ 11 - 2019 : మైనారిటీ సంక్షేమ, వైద్యఆరోగ్య & కుటుంబ సంక్షేమ శాఖ
# ఎమ్మెల్యే 2024 తెదేపా

## మూలాలు

## ఇతర లింకులు
* Member's Information 

వర్గం:తెలుగుదేశం పార్టీ రాజకీయ నాయకులు
వర్గం:1950 జననాలు
వర్గం:జీవిస్తున్న ప్రజలు
వర్గం:కర్నూలు జిల్లాకు చెందిన రాష్ట్ర మంత్రులు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసనమండలి అధ్యక్షులు
వర్గం:ఆంధ్రప్రదేశ్ శాసనమండలి పూర్వ అధ్యక్షులు
విజయదుర్గ

**విజయదుర్గ** తెలుగు దూరదర్శన్ వ్యాఖ్యాత, ప్రయోక్త. తెలుగుభాషలో దూరదర్శన్ ప్రసారాలు ప్రారంభమవుతున్న రోజుల్లో మహిళా వ్యాఖ్యాతలలో ఆమె ఒకరు. చక్కని కార్యక్రమాల రూపకల్పన ద్వార బుల్లితెరకు విశేష ఖ్యాతి తెచ్చిపెట్టిన ఘనత సాధించినవారు.
## జీవిత విశేషాలు
ఆమె పుట్టి పెరిగింది విజయవాడ పట్టణంలో. ఆమె విద్యాభ్యాసం పూర్తయ్యేనాటికి ఆమె కుటుంబం హైదరాబాదు వెళ్ళింది. ఆమె దూరదర్శన్ లో చేరకముందు రేడియోలో ప్రోగ్రామ్స్‌ చేశారు. ఫ్రీలాన్స్‌ జర్నలిస్ట్‌గా సినిమా పత్రికలకు ఆర్టికల్స్‌ రాశారు. కొన్నాళ్ళు వీణ, నాట్యం  వంటి  సాంస్కృతికపరమైన పలు అంశాలపట్ల ఆమెకు ఆసక్తి, అభిరుచి  ఉండేది. ఆమె రేడియోలో అప్పట్లో వచ్చే "యువవాణి" కార్యక్రమంలో పాల్గొనేవారు. ఆ సమయంలో దూరదర్శన్‌ వాళ్ళు  ప్రెజెంటర్స్ కోసం చేసిన ప్రకటన చూసి దాని ఇంటర్వ్యూకు హాజరయ్యారు. ఇంటర్యూలో వారు 10 పుటక వార్తల్ని గుర్తుపెట్టుకొని వెంటనే ఆడిషన్ ఇమ్మని కోరారు. ఆమె ఒక్క అక్షరం పొల్లు పోకుండా చదివారు. ఆమె దూరదర్శన్ కు సెలెక్ట్ అయ్యారు.
## వ్యాఖ్యాతగా
ఆమె తెలుగు దూరదర్శన్ ప్రసారాలు మొదలవుతున్న రోజుల్లో ప్రజెంటేషన్, యాంకరింగ్, ఇంటర్వ్యూలు వంటి కార్యక్రమాలను నిర్వహించేవారు. ఈ కార్యక్రమాలు నిర్వహిస్తున్నప్పుడు భాష, యాస, ఉచ్ఛారణ, శరీరభాష, కట్టూబొట్టూ వంటి అన్ని అంశాలలో శ్రద్ధ తీసుకునేవారు. ఆమెకు స్క్రీన్‌పై కనపడాలనే ఆసక్తి కంటే  ఆ ప్రోగ్రామ్‌కు కావాల్సిన విషయంపైనే దృష్టి ఉండేది. ఆమె మొట్టమొదట విజయవాడ కనకదుర్గ దేవాలయం మీద డాక్యుమెంటరీకి వ్యాఖ్యాతగా వ్యవహరించారు.

ఆమె సినీరంగ ప్రముఖులైన బానుమతి రామకృష్ణ, అక్కినేని నాగేశ్వరరావు, అంజలీదేవి, గుమ్మడి, కె.విశ్వనాథ్‌, దాసరి నారాయణరావు వంటి  ఎందరో మహానుభావుల్ని ఇంటర్యూచేసారు. ఆమె సినిమా ఇంటర్వ్యూలే కాకుండా సాంస్కృతిక, సాహిత్య, రాజకీయ, సామాజిక కార్యక్రమాలు కూడా చేసారు. ఈ క్రమంలో ఎందరో ముఖ్యమంత్రులు, ప్రధానులతో కూడా దూరదర్శన్ కార్యక్రమాలను నిర్వహించారు.

## పురస్కారాలు
* బెస్ట్ అనౌన్సర్ పురస్కరం - అనేక సార్లు.
* లైఫ్ టైం అఛీవ్‌మెంటు పురస్కారం - సుమారు 10 సార్లు

## మూలాలు

## ఇతర లింకులు
* 
* 
* 

వర్గం:టెలివిజన్ వ్యాఖ్యాతలు
వర్గం:తెలుగువారు
వర్గం:రేడియో ప్రముఖులు
వర్గం:విజయవాడ వ్యక్తులు
అనంతుల మదన్ మోహన్

**అనంతుల మదన్ మోహన్** (నవంబర్ 16, 1932 - నవంబర్ 1, 2004) తెలంగాణ రాష్ట్ర రాజకీయ నాయకుడు, మాజీమంత్రి. భారత జాతీయ కాంగ్రెస్ పార్టీ తరపున 1970 నుండి 1983 మధ్యకాలంలో సిద్దిపేట శాసనసభ నియోజకవర్గం నుండి గెలుపొందాడు.

## జననం - విద్యాభ్యాసం
అనంతుల మదన్ మోహన్ 1932, నవంబర్ 16న వరంగల్ జిల్లా, మైలారం లోని తన అమ్మమ్మ గారింట్లో జన్మించాడు. ఈయన తండ్రి చక్రపాణి నిజాం కాలములో కరీంనగర్ జిల్లాలో నాయబ్ తహసిల్దారుగా (డిప్యూటీ ఎమ్మార్వో) పనిచేసేవాడు. కొండపాకలో ప్రాథమిక విద్యాభ్యాసాన్నిపూర్తి చేసిన మదన్ మోహన్, హైస్కూల్, మెట్రిక్యూలేషన్ చదువుని వరంగల్లులో, హైదరాబాదులోని నిజాం కాలేజీలో డిగ్రీ, ఉస్మానియా విశ్వవిద్యాలయములో ఎల్.ఎల్.బి. పూర్తిచేశాడు. 1955 నుండి 1969 ప్రత్యేక తెలంగాణ ఉద్యమం మొదలయ్యేసరికి జనగాం, వరంగల్లులో, హైకోర్టులో న్యాయవాదిగా ప్రాక్టీసుచేస్తూ సమకాలీన రాజకీయాలను పరిశీలిస్తూ, అధ్యయనము చేస్తుండేవాడు.

## రాజకీయరంగం
1956, నవంబర్ 1న హైదారాబాద్ రాష్ట్రాన్ని ఆంధ్రరాష్ట్రములో కలుపగా ఉమ్మడి ఆంధ్రప్రదేశ్ రాష్ట్రం ఏర్పడింది. తెలంగాణ ఉద్యమంలో భాగంగా తెలంగాణా ప్రజల న్యాయమైన డిమాండ్ల సాధన కోసం మేధావులు, యువకులు, సామాజిక కార్యకర్తల కలయికతో బషీర్‌ బాగ్ ప్రెస్ క్లబ్ లో 1969, ఫిబ్రవరి 28న తెలంగాణ ప్రజా సమితి (టీపీఎస్) ఏర్పడింది. యువకుడు, విద్యావంతుడు, మేధావి, న్యాయవాదైన అనంతుల మదన్ మోహన్ తెలంగాణా ప్రజా సమితికి వ్యవస్థాపక అధ్యక్షుడిగా ఎన్నికయ్యాడు.అతను 1970లో సిద్దిపేట అసెంబ్లీ స్థానానికి జరిగిన ఉప ఎన్నికలో గెలుపొందాడు. తరువాత 1972, 1978, 1983 ఎన్నికలలో సిద్దిపేట స్థానంనుండి గెలుపొంది శాసనసభ్యునిగా తన సేవలనందించాడు.

## మరణం
మదన్ మోహన్ 2004, నవంబర్ 1న హైదరాబాద్లో మరణించాడు. 2008లో కొండపాక గ్రామంలో అప్పటి ముఖ్యమంత్రి వై.యస్. రాజశేఖరరెడ్డిచే మదన్ మోహన్ విగ్రహం ఆవిష్కరించబడింది.
## మూలాలు

వర్గం:1932 జననాలు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:సిద్దిపేట జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:2004 మరణాలు
వర్గం:సిద్దిపేట జిల్లాకు చెందిన ఆంధ్రప్రదేశ్ రాష్ట్ర మంత్రులు
అన్నారం హజ్రత్ సయ్యద్ యాకూబ్ షావళి దర్గా

**అన్నారం హజ్రత్ సయ్యద్ యాకూబ్ షావళి దర్గా,**  వరంగల్ జిల్లా, పర్వతగిరి మండలం, అన్నారం షరీఫ్ గ్రామంలో ఉంది. హైదరాబాద్ నుంచి వరంగల్ 144 కిలోమీటర్లు ఉంటుంది. అక్కడ్నుంచి పర్వతగిరి 38 కిలోమీటర్లు, పర్వతగిరి నుంచి అన్నారం దర్గా 10 కిలోమీటర్ల దూరంలో ఉంటుంది.  యాకూబ్ షావళి బాబా కోరిన కోర్కెలు వెంటనే నెరవేరుస్తాడని భక్తుల నమ్మకం. ఈ దర్గాకు వెయ్యేండ్లకుపైగా చరిత్ర ఉంది.

## చరిత్ర
యాకూబ్ షావళి అరబ్బుదేశం నుంచి వలస వచ్చారట. ఆయనకు గుంషావళి, బోలె షావళి అనే తమ్ముళ్లు, మహబూబీయమ్మ అనే చెల్లెలు, గౌస్‌ఫాత్ అనే గురువు ఉన్నట్లు భక్తులు చెప్తారు. యాకూబ్ షావళి పేదలకు దానధర్మాలు చేసేవారట. సొమ్మునంతా దానం చేయడంతో యావదాస్తి కరిగిపోయి దేశాటనకు బయలుదేరాడట. అలా వచ్చి అన్నారంలో స్థిరపడ్డారని భక్తులు చెప్తున్నారు. కొందరు భౌతిక దాడులకు పాల్పడటంతో చెరువు తూములోకి వెళ్లి ఆయన అక్కడే మాయమయ్యారని.. తర్వాత ఓ వ్యక్తికి కలలో వచ్చి తన పేరిట దర్గా నిర్మిస్తే ప్రజలకు రక్షణగా ఉంటానని చెప్పడంతో గ్రామస్థులంతా కలిసి దర్గా నిర్మించారట. 

## విశేషాలు
భక్తుల కొంగుబంగారంగా ఈ దర్గా మారడంతో అన్నారం కాస్తా అన్నారం షరీఫ్‌గా మారిపోయింది. దర్గా ఒక మానసిక చికిత్సాలయంగా పేరు పొందింది. ఇక్కడకు వచ్చే భక్తుల్లో చాలామటకు మానసిక రుగ్మతల నుంచి బయటపడటానికే వస్తుంటారట. ఎక్కడెక్కడో పెద్ద పెద్ద వైద్యులు సైతం నయం చేయలేని రుగ్మతలు ఇక్కడకు వచ్చి కోరుకుంటే నయమవుతాయని భక్తుల ప్రగాఢ నమ్మకం. ఇదంతా ఎలా వ్యాప్తిలోకి వచ్చిందంటే.. మొదటగా ఒకాయన మానసిక సమస్యతో బాధపడుతూ ఇక్కడకు వచ్చాడట. యాకుబ్‌షా వళిని దర్శించుకుని దర్గాకు మొక్కితే తన రుగ్మతలు తగ్గిపోవడంతో ప్రజలకు ఈ దర్గాపై నమ్మకం ఏర్పడినట్లు గ్రామస్థులు అంటున్నారు. 
అన్నారం షరీఫ్ అనగానే ముందుగా గుర్తుకొచ్చేది కందూరు. భక్తులు తమ కోర్కెలు నెరవేరితే కందూరు చేస్తామని యాకూబ్ సాహెబ్‌కు మొక్కుతారు. కందూరు రెండు రకాలుగా ఉంటుంది. యాట కందూరు, కోడి కందూరు. యాట లేదా కోడిని ముందుగా దర్గా వద్ద బాబాకు మొక్కుకుని పక్కనే ఉన్న వరండాల్లో వీటిని బలిస్తారు. వేడి చేసిన బొగ్గులను ముంతలో వేసి పొగవచ్చేలా వూదు చల్లుంకుంటూ డప్పుచప్పుళ్లతో ఊరేగింపుగా దర్గాకు వద్దకు చేరుకుంటారు. దర్గాలో ఐదుగురు ముతావళిలు (ముజావర్లు, పూజార్లు) భక్తులు తీసుకొచ్చిన వాటిలో ఒక దానిని దర్గాలో ఉంచి నైవేద్యంగా సమర్పిస్తారు. మరొక దానిని తూములో వదిలివేసి మొక్కులు చెల్లించుకుంటారు. అయితే ఇక్కడో విశేషముంది. తూములో ఎన్ని ముంతలు వేసినా బయటకు రావు. తూము నిండదని ముజావర్లు చెబుతున్నారు. ఈ తంతు ముగిసిన తర్వాత భక్తులు తిరిగి తమ బస ఉన్నచోటకు వెళ్లి సామూహిక భోజనాలు చేస్తారు. 
ఈ దర్గా వద్ద ఏడాదికోసారి గంధం ఉత్సవం ఘనంగా చేస్తారు. మూడు రోజులపాటు జరిగే వేడుకలకు లక్షాలాది భక్తులు తరలివస్తారు. ఇసుకేస్తే రాలనంతగా జనం హాజరవుతారు. ఆరు బయట చెట్ల కింద వసతి ఏర్పాటు చేసుకొని బస చేస్తరు. యాటలు, కోళ్లు, మలిద ముద్దలు, అత్తరు సువాసనాలతో సందడి వాతావరణం కనిపిస్తుంది. ఈ వేడుకలతో అన్నారం షరీష్ గ్రామంలో పండుగ వాతావరణం సంతరించుకుంటుంది. 
తెలంగాణలోని జిల్లాలతోపాటు ఇతర రాష్ర్టాలనుంచి భక్తులు భారీగా తరలివస్తారు.. శుక్ర, ఆదివారాలు భక్తులు అధిక సంఖ్యలో వచ్చి మొక్కులు చెల్లించుకుంటారు.

## చిత్రమాలిక

## మూలాలు

వర్గం:వరంగల్ జిల్లా పర్యాటక ప్రదేశాలు
వర్గం:దర్గాలు
జక్కనాచారి పురస్కారం

**జకనాచారి అవార్డు** కర్ణాటక రాష్ట్ర ప్రభుత్వంచే కర్ణాటక రాష్ట్రంలోని ప్రతిభావంతులైన శిల్పులు, హస్తకళాకారులకు ప్రదానం చేయబడే పురస్కారం. పురాణ శిల్పి అమరశిల్పి జకనాచారి తయారుచేసిన శిల్పాలను పురస్కరించుకుని కర్ణాటక రాష్ట్ర ప్రభుత్వం ప్రతి సంవత్సరం ఈ అవార్డులను శిల్ప కళాకారులకు కళాకారులకు ప్రదానం చేస్తుంది. ఈ పురస్కారాన్ని ఇప్పటివరకు 13 మంది అందుకున్నారు.

## అవార్డు గ్రహీతలు

## మూలాలు

వర్గం:కర్ణాటకకు సంబంధించిన జాబితాలు
బసవ పురస్కారం

**బసవ పురస్కారం** కర్ణాటక రాష్ట్ర ప్రభుత్వంచేత ప్రదానం చేయబడుతున్నది. ఈ పురస్కారాన్ని సంఘంలో మార్పులు తీసుకువస్తున్న, సంఘ సంస్కరణల విషయంలో పాటుపడుతున్న, మతసామరస్యానికి కృషి చేస్తున్న వ్యక్తులకు ప్రకటిస్తున్నారు.

## అవార్డ్

ఈ జాతీయస్థాయి పురస్కారం క్రింద పదిలక్షల రూపాయల నగదు, జ్ఞాపిక, సన్మానపత్రం ఇస్తారు. బసవశ్రీ అనే బిరుదును ప్రసాదిస్తారు.

## గ్రహీతలు

మేధా పాట్కర్‌కు ఈ ప్రతిష్ఠాత్మక పురస్కారాన్ని 2010లో ప్రకటించారు. కర్ణాటక ప్రభుత్వం గనుల కుంభకోణంపై చర్యలు తీసుకోలేక పోవడం, లోకాయుక్త వివాదాన్ని పరిష్కరించకపోవడం వంటి వాటికి నిరసనగా ఈ పురస్కారాన్ని ఆమె తిరస్కరించింది.

## మూలాలు

వర్గం:పురస్కారాలు
వర్గం:2001 స్థాపితాలు
వర్గం:కర్ణాటక
మోహన భోగరాజు

**మోహన భోగరాజు** వర్తమాన సినీ గాయని.ఆమె పాడిన బుల్లెట్టు బండి పాట ఆమెకు మంచి గుర్తింపు తెచ్చింది.

## జీవిత విశేషాలు
మోహన సొంతవూరు పశ్చిమ గోదావరి జిల్లా ఏలూరు. కానీ ఆమె తల్లిదండ్రులు హైదరాబాదులో స్ధిరపడ్డారు. మోహన పుట్టి పెరిగిందంతా హైదరాబాద్‌లోనే. ఆమె బీటెక్‌తో పాటే ఎంబీఏ చేశారు. వారి కుటుంబానికి సంగీత నేపథ్యం ఏమీ లేదు. కానీ వాళ్లమ్మ సరదాగా పాటలు పాడుతుండేదట. దీంతో మోహన మూడేళ్ల వయసులో పాడటం నేర్చుకున్నారు. దీంతో ఎక్కడ ఏ సంగీతం కార్యక్రమం జరిగినా వాళ్లమ్మ అక్కడికి తీసుకెళ్లేది. రెండో తరగతిలో త్యాగరాయ గానసభలో జరిగిన పోటీలో పాడి సబ్ జూనియర్ కేటగిరీలో మొదటి బహుమతి గెలుచుకుంది. అప్పటి నుంచి ఆసక్తి పెరుగుతూ వచ్చిందని మోహన చెబుతారు.

ఉదయ్ కిరణ్ హీరోగా నటించిన జై శ్రీరామ్‌లో "సయ్యామ మాసం" అనే పాట ద్వారా ఆమె తెలుగుతెరకు పరిచయం అయ్యారు. ఆ తర్వాత చదువు మీద దృష్టి పెట్టారు. చదువు పూర్తయ్యాక కొన్నాళ్లు వర్క్ ఎట్ హోమ్ చేశారు. తర్వాత సంగీతము కరెక్ట్ అని పూర్తిగా ఇటువైపు వచ్చేశారు.

మోహనకు బ్యాక్‌గ్రౌండ్ ఎవరూ లేనప్పటికీ ఆత్మస్థైర్యంతో ముందడుగు వేశారు. ఎన్నెన్నో అవమానాలు, నిరాశలు, వైఫల్యాలను చవిచూశాకే విజయాల బాట పట్టారామె. సినిమాలకు ప్రయత్నం చేసే క్రమంలో ఈవిడ ఎం. ఎం. కీరవాణి గ్రూపులో చేరారు. అక్కడ చేరాక ఏమో గుర్రం ఎగరావచ్చుకి కోరస్, రీ-రికార్డింగ్ పాడా. తర్వాత దిక్కులు చూడకు రామయ్యకు సోలో సాంగ్ పాడే అవ కాశం వచ్చింది. ఆయన దగ్గర రికార్డ్ అయిన మొదటి పాట బాహుబలి సినిమాకే. ప్రభాస్ పుట్టిన రోజుకి విడుదల చేసిన మొదటి టీజర్ అది. నిజానికి ఆ పాట బాహుబలి కోసమని అప్పటి వరకు మోహన కు తెలి యదట. ఆగ్రూపు సాంగ్ తర్వాత అదే సినిమాలో మనోహరీ పాటతెలుగు, తమిళం లో, బాహుబలి-2లో ఒరే ఒరూరిల్ ఒరేఒర్ రాజా (హంసనావ) పాట తమిళ వెర్షనలో పాడే అవకాశాన్ని మోహన దక్కించుకున్నారు.

మోహన పదో తరగతిలో ఉన్నప్పటి నుంచి తన పాటల సీడీ ప్రముఖులకు ఇవ్వాలని అనుకుందట. కానీ ఎలా ఇవ్వాలో, ఎలా కలవాలో తెలియక చాలాకాలం వరకు కుదరలేదు. చివరికి గాయని రమ్య కలిసాకే తన సీడీ ఇవ్వడం కుదిరిందని మోహన అంటారు.
సినిమా రంగంలోకి ఆలస్యంగా వచ్చినప్పటికీ మోహన తక్కువ సమయంలోనే గుర్తింపునిచ్చే పాటలు పాడి తనకంటూ ప్రత్యేకతను సంపాదించుకున్నారు. ఆమె పాడిన పాటలెన్నో సినిమాల విజయంలో కీలకం కావడం విశేషం.
## డిస్కోగ్రఫీ

## మూలాలు

* నమస్తే తెలంగాణ లో వచ్చిన కథనం

వర్గం:తెలుగువారిలో సంగీతకారులు
వర్గం:తెలుగు సినిమా నేపథ్యగాయకులు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
వర్గం:తెలుగు సినిమా మహిళా నేపథ్య గాయకులు
సయ్యద్ హుస్సేన్ బిల్‌గ్రామీ

నవాబ్ **సయ్యద్ హుస్సేన్ బిల్‌గ్రామీ**, ఇమాదుల్ ముల్క్ బహదూర్, సి.ఎస్.ఐ (1842-1926) భారతీయ పాలనాధికారి, రాజకీయనాయకుడు, అఖిల భారత ముస్లిం లీగు యొక్క తొలి నాయకుల్లో ఒకడు.

## ప్రారంభ జీవితం
సయ్యద్ హుస్సేన్ బిల్‌గ్రామీ, 1844లో గయ సమీపంలోని సాహిబ్‌గంజ్‌లో జన్మించాడు. సాదత్-ఏ-బిల్‌గ్రామీ నుండి వలస వచ్చిన కుటుంబంలో జన్మించాడు. వీరి పూర్వీకులు మహమ్మద్ ఘోరీతో పాటు భారతదేశం వచ్చారని చెప్పుకుంటారు. ఈయన తండ్రి సయ్యద్ జైనుద్దీన్ హుస్సేన్ ఖాన్ బీహార్లో డిప్యుటీ కలెక్టరు మాజిస్ట్రేటు. ఈయన కలకత్తాలోని ప్రెసిడెన్సీ కళాశాలలో విద్యాభ్యాసం చేశాడు. ఈయనకు 1864లో వివాహం అయ్యింది. వీరికి నలుగురు కుమారులు, ఒక కుమార్తె. 1897లో భార్య మరణించింది. సయ్యద్ హుస్సేన్ 1910లో హైదరాబాదుకు చెందిన ఆంగ్లేయ వైద్యురాలు ఈడిత్ బోర్డ్‌మాన్ ను ద్వితీయ వివాహం చేసుకున్నాడు.

## ఉద్యోగ జీవితం
1866 నుండి 1873 వరకు లక్నోలోని కాన్నింగ్ కళాశాలలో అరబిక్ ఆచార్యునిగా పనిచేసి ఆ తర్వాత హైదరాబాదు నిజాం కొలువులో చేరాడు. సాలార్‌జంగ్ మరణించేదాకా ఆయన ఆంతరంగిక కార్యదర్శిగా పనిచేశాడు. ఆ ఉద్యోగంలో ఉండగా హుస్సేన్ బిల్‌గ్రామీ, సర్ సాలార్‌జంగ్‌తో పాటు, 1876లో బేరార్‌ను నిజాంకు దత్తం చేయాలని విక్టోరియా మహారాణిని కోరటానికి ఇంగ్లాండు వెళ్ళాడు. ఈ చిరస్మరణీయమైన ఇంగ్లాండు పర్యటనలో, ఈయనకు విక్టోరియా మహారాణిని కలిసి, ముచ్చటించే భాగ్యం కలగటమే కాక, డిజ్రేలి, గ్లాడ్‌స్టోన్, లార్డ్ సాలిస్‌బరీ, జాన్ మార్లీ తదితరులను కలిశాడు.

ఆ తర్వాత, అనేక హోదాల్లో హైదరాబాదు నిజాం యొక్క ఆంతరంగిక కార్యదర్శిగా పనిచేశాడు. 1887 నుండి 1902 వరకు నిజాం రాజ్యంలో ప్రభుత్వ బోధనకు నిర్దేశకుడిగా పనిచేశాడు. 1901 నుండి 1902 వరకు యూనివర్సిటీస్ కమీషన్‌లో సభ్యుడిగా ఉన్నాడు. ఆ వెనువెంటనే ఇంపీరియల్ శాసనమండలిలో సభ్యుడిగానూ, 1907 నుండి 1909 వరకు సెక్రటరీ ఆఫ్ స్టేట్ యొక్క కౌన్సిల్లోనూ పనిచేశాడు 1907లో అనారోగ్య కారణాలవల్ల నిజాం కొలువునుండి విరమణ పొందాడు.

ఈయన నిర్వహించిన కార్యాలలో అతి ముఖ్యమైనది, విద్యావేత్తగా చేసిన కృషి. ఈయన స్థాపించిన విద్యాసంస్థనే ఆ తర్వాత కాలంలో నిజాం కళాశాలగా రూపుదిద్దుకుంది. 1885లో ఈయన దేశంలోనే మొదటిదైన బాలికల పాఠశాలను స్థాపించాడు. ఈయన క్షీణిస్తున్న పరిశ్రమలను పునరుద్ధరించడానికి,  నిజాం రాజ్యంలోని మూడు ప్రధాన పారిశ్రామిక కేంద్రాలైన ఔరంగాబాదు, హైదరాబాదు, వరంగల్లలో మూడు పారిశ్రామిక పాఠశాలలను స్థాపింపజేశాడు. హైదరాబాదులోని రాష్ట్ర కేంద్ర గ్రంథాలయం కూడా బిల్‌గ్రామీ స్థాపించినదే.

ఈయన చేసిన కృషికిగాను, నవాబ్ అలీ యార్‌ ఖాన్ బహదూర్, మోతమన్ జంగ్, ఇమాదుద్దౌలా, ఇమాదుల్ ముల్క్ అనే బిరుదులు పొందాడు. బ్రిటీషు ప్రభుత్వానికి చేసిన సేవలకు, భారత ప్రభుత్వం ఐ.ఎస్.ఐ సత్కారాన్ని పొందాడు. 1917లో ఉస్మానియా విశ్వవిద్యాలయం ఈయనకు గౌరవ డాక్టరేటు ప్రధానం చేసింది. ఉస్మానియా విశ్వవిద్యాలయం నుండి గౌరవ డాక్టరేటు పొందిన తొలి వ్యక్తి ఈయనే.

## ప్రచురణలు
* Life of Sir Salar Jung
* Lectures and Addresses
* Historical and Descriptive Sketch of His Highness the Nizam’s Dominions, 2 vols.
* Verses

## మూలాలు

వర్గం:1844 జననాలు
వర్గం:భారతీయ ముస్లింలు
వర్గం:1926 మరణాలు
వర్గం:హైదరాబాదు వ్యక్తులు
అక్బర్ హైదరీ

**సర్ మహమ్మద్ అక్బర్ నజర్ అలీ హైదరీ**, సద్ర్ ఉల్-మహమ్, ప్రివీ కౌన్సిల్ (నవంబరు 8, 1869 – నవంబరు 1941) భారతీయ రాజకీయ నాయకుడు. ఈయన 1937, మార్చి 18 నుండి 1941 సెప్టెంబరు వరకు హైదరాబాదు రాజ్యానికి ప్రధానమంత్రిగా ఉన్నాడు.

## వ్యక్తిగత జీవితం
హైదరీ, 1869, నవంబరు 8న ఒక సులేమానీ బోరా ముస్లిం కుటుంబంలో జన్మించాడు. ఈయన తండ్రి సేఠ్ నజర్ అలీ హైదరీ, బొంబాయికి చెందిన వ్యాపారవేత్త.

హైదరాబాదు రాజ్యానికి వచ్చే ముందు హైదరీ ఇండియన్ ఆడిట్, అకౌంటెన్సీ సర్వీసులో పనిచేశాడు. హైదరాబాదు రాజ్యంలో తొలుత ఆర్ధికశాఖమంత్రిగా చేరి, ఆ తర్వాత ప్రధానమంత్రి అయ్యాడు. ఈయన ఉస్మానియా విశ్వవిద్యాలయాన్ని స్థాపించాడు. అజంతా గుహల పునరుద్ధరనకు ప్రధాన కారకుడు.

ఈయన  1930 నవంబరు నుండి 1931 జనవరి వరకు జరిగిన తొలి రౌండు టేబులు సమావేశంలో హైదరాబాదు రాజ్యానికి ప్రాతినిధ్యం వహించాడు.1936 జనవరిలో హైదరీ యునైటెడ్ కింగ్డం ప్రివీ కౌన్సిలుకు సభ్యుడగా నియమించబడ్డాడు.  1941లో వైస్రాయి ఎగ్జిక్యూటివ్ కౌన్సిలుకు సభ్యుడిగా నియమితుడయ్యాడు. అస్సాం రాష్ట్రానికి తొలి భారతీయ గవర్నరైన మహమ్మద్ సలేహ్ అక్బర్ హైదరీ ఈయన కుమారుడు.

### గౌరవ సత్కారాలు
1928 జన్మదిన సత్కారాల్లో బ్రిటీషు ప్రభుత్వం ఈయనను నైట్‌గా ప్రకటించింది. అధికారికంగా ఈయన్ను లార్డ్ ఇర్విన్ 1929 డిసెంబరు 17న హైదరాబాదులో జరిగిన ఉత్సవంలో నైట్‌ను చేశాడు.

## ఇవి కూడా చూడండి
* అదితి రావు హైదరి

## మూలాలు

## బయటి లింకులు
* The India List and India Office List for - Page 687 - Google Books

వర్గం:1869 జననాలు
వర్గం:1941 మరణాలు
వర్గం:హైదరాబాదు వ్యక్తులు
వర్గం:హైదరాబాదు రాజ్య ప్రధానమంత్రులు
అమ్మాయి కోసం

**అమ్మాయి కోసం** 2001 లో ముప్పలనేని శివ దర్శకత్వంలో విడుదలైన సినిమా.ఇందులో మీనా, రవితేజ, వినీత్, ఆలీ, శివారెడ్డి ముఖ్యపాత్రల్లో నటించారు. ఈతరం ఫిలింస్ పతాకంపై పోకూరి బాబూరావు ఈ చిత్రాన్ని నిర్మించగా వందేమాతరం శ్రీనివాస్ ఈ చిత్రానికి సంగీతాన్నందించాడు. నిరుద్యోగులుగా జీవితకాలాన్ని వృధా చేస్తూ గడుపుతున్న నలుగురు యువకులకు ఒక అమ్మాయి ప్రేమ పేరుతో ఎలా దిశా నిర్దేశం చేసి దారి లోకి తీసుకువచ్చిందన్నది ఈ చిత్ర ప్రధాన కథాంశం. 

## కథ
రవి, వెంకట్, బాలు, వేణు చదువు పూర్తి చేసుకుని ఖాళీగా తిరుగుతూ దారిన పోయే మహిళలపై కామెంట్లు చేస్తుంటారు. మధ్య తరగతి కుటుంబాలకు చెందిన వీళ్ళ తల్లిదండ్రులు ఎప్పుడూ తిడుతూ ఉంటారు. అయినా సరే లెక్కచేయక ఏదో రకంగా కాలయాపన చేస్తుంటారు. ఇలా ఉండగా ఒకసారి బస్సులో అంజలి అనే అమ్మాయిని చూసి ఏడిపించబోతారు. కానీ అంజలి వీళ్లనే బోల్తా కొట్టిస్తుంది. అలా పలుమార్లు డక్కామొక్కీలు తిన్నాక నలుగురూ ఆమెతో సంధి చేసుకుని మంచి స్నేహితులవుతారు. ఖాళీగానే తిరుగుతున్నా అందరిలో ఒక్కో వృత్తిలో అభినివేశం ఉన్నట్లు అంజలి గమనిస్తుంది. రవి బైక్ బాగా నడుపుతుంటాడు. వినీత్ కవిత్వం బాగా రాయగలడు. ఆలీ వంటల్లో కొట్టిన పిండి. శివారెడ్డి మిమిక్రీ చేయడంలో దిట్ట.  

అంజలి పుట్టినరోజు నలుగురూ ఒకరికి తెలియకుండా ఒకరు తమ తమ ఇళ్ళలో ఏదో ఒక వస్తువు దొంగతనం చేసి ఆమెకు బహుమతి ఇచ్చి తమ ప్రేమను వ్యక్తపరచాలనుకుంటారు. అంజలి అందరి ప్రేమకు సరేనని చెబుతుంది. కానీ జీవితంలో వాళ్ళకిష్టమైన రంగంలో ఏదో ఒకటి సాధించుకుని వస్తేనే వాళ్ళని పెళ్ళి చేసుకుంటానని చెబుతుంది. ఆమె ప్రేమను దక్కించుకోవాలనే ఆశతో అందరూ కష్టపడి వృద్ధిలోకి వస్తారు. తీరా పెళ్ళి కోసం అడగడానికి వెళ్ళేముందు అంజలి తమని మోసం చేసిందని తెలుసుకుంటారు. అదే సమయానికి అంజలి సైన్యంలో పనిచేసే ఒక అతన్ని పెళ్ళి చేసుకోబోతుంటుంది. నలుగురూ కలిసి ఆమె తనను మోసం చేసిందని నిందించి పెళ్ళి ఆపు చేయబోతారు. ఇంతలో అంజలి తండ్రి కలుగ జేసుకుని తమ జీవితంలో జరిగిన ఒక విషాద సంఘటన గురించి చెబుతాడు. అంజలి అన్న అలాగే నిరుద్యోగిగా తిరుగుతుంటే అతని తండ్రి అలాగే ఎప్పుడూ కోప్పడుతూ, తిడుతూ ఉంటాడు. చివరికి అతను తను ప్రేమించిన అమ్మాయిని పెళ్ళి చేసుకుని వస్తే తండ్రి తీవ్రంగా నిందించి ఇంట్లోంచి వెళ్ళిపొమ్మంటాడు. దాంతో ఆమె అతన్ని వదిలేస్తుంది. అంజలి అన్న తండ్రి నడుపుతున్న రైలు కింద పడి మరణిస్తాడు. తమ కుటుంబంలో జరిగిన విషాదం వీళ్ళ విషయంలో జగరకూడదని అలా చేసినట్లు అంజలి చెబుతుంది. అంజలి గొప్పమనసుని అర్థం చేసుకుని నలుగురూ కలిసి ఆమె పెళ్ళి జరిపించడంతో కథ సుఖాంతమవుతుంది.

## తారాగణం
* అంజలి గా మీనా
* రవి గా రవితేజ
* వెంకట్ గా వినీత్
* బాలు గా ఆలీ
* వేణు గా శివారెడ్డి
* అంజలి తండ్రి గా ప్రకాష్ రాజ్
* అంజలి అన్నయ్య గా సాయికుమార్
* రవి తండ్రిగా నర్రా వెంకటేశ్వరరావు
* బాలు తండ్రి యల్లమందగా ఎం. ఎస్. నారాయణ
* వేణు తండ్రి హనుమయ్యగా ఎల్. బి. శ్రీరామ్
* వెంకట్ తల్లి గా అలపాటి లక్ష్మి
* వెంకట్ చెల్లెలు గా వర్ష
* టీ అమ్మే కుర్రాడిగా మాస్టర్ మహేంద్ర

## సంగీతం
వందేమాతరం శ్రీనివాస్ ఈ చిత్రానికి సంగీతాన్నందించాడు. ఇందులో ఆరు పాటలున్నాయి. సిరివెన్నెల సీతారామశాస్త్రి, సామవేదం షణ్ముఖశర్మ, భువనచంద్ర, చంద్రబోస్ పాటలు రాయగా ఎస్. పి. బాలసుబ్రహ్మణ్యం, చిత్ర, హరిహరన్, ఉన్నికృష్ణన్, ఉదిత్ నారాయణ్, సోనూ నిగం, వందేమాతరం శ్రీనివాస్ తదితరులు గీతాల్ని ఆలపించారు.

## మూలాలు

## బయటి లింకులు
* 
* యూట్యూబులో అమ్మాయి కోసం సినిమా

వర్గం:2001 తెలుగు సినిమాలు
నవ్వుతూ బతకాలిరా

**నవ్వుతూ బతకాలిరా** 2001లో విడుదలైన తెలుగు చలన చిత్రం. కోడి రామకృష్ణ దర్శకత్వం వహించిన ఈ చిత్రంలో జె. డి. చక్రవర్తి, మాళవిక, సంగీత, ఉమా, ఆషా సైని, గిరిబాబు, కాకా కృష్ణమూర్తి, మల్లికార్జున రావు, సుధాకర్, బాబు మోహన్ తదితరులు ముఖ్యపాత్రలలో నటించగా, దేవిశ్రీ ప్రసాద్ సంగీతం అందించారు.

## నటవర్గం
* జె. డి. చక్రవర్తి (గణేష్)
* మాళవిక (డా. సంధ్య)
* సంగీత (జయమ్మ)
* ఉమా (సరళ)
* ఆషా సైని
* గిరిబాబు
* కాకా కృష్ణమూర్తి
* మల్లికార్జున రావు
* సుధాకర్
* బాబు మోహన్ 
* ==పాటల జాబితా

## పాటల జాబితా
నోరారా నవ్వెద్దం, రచన: సిరివెన్నెల సీతారామశాస్త్రి,గానం ఎస్ పి బాలసుబ్రహ్మణ్యం

కోనసీమ కుర్రదాన్నిరో , రచన: సిరివెన్నెల సీతారామశాస్త్రి, గానం.ఎస్ పి బాలసుబ్రహ్మణ్యం, కె ఎస్ చిత్ర

దిరన త్మో తకిట , రచన:సిరివెన్నెల సీతారామశాస్త్రి గానం.ఎస్ పి బాలసుబ్రహ్మణ్యం, సుమంగళి

అయ్యప్పా శరణమయ , రచన: సిరివెన్నెల సీతారామశాస్త్రి, గానం. ఎస్ పి బాలసుబ్రహ్మణ్యం

దిన్ దిన్ తారా , రచన: వేటూరి సుందర రామమూర్తి, గానం.మురళి , దేవీశ్రీ ప్రసాద్.

సాంకేతికవర్గం
* దర్శకత్వం: కోడి రామకృష్ణ
* నిర్మాత: శ్రీనివాసరెడ్డి
* రచన: కోడి రామకృష్ణ
* సంగీతం: దేవిశ్రీ ప్రసాద్
* ఛాయాగ్రహణం: కోడి బిక్షం
* పంపిణీదారు: శ్రీ సప్తగిరి చిత్రాలయ

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:కోడి రామకృష్ణ దర్శకత్వం వహించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:గిరిబాబు నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:సుధాకర్ నటించిన సినిమాలు
వర్గం:బాబు మోహన్ నటించిన సినిమాలు
వర్గం:2001 తెలుగు సినిమాలు
వర్గం:జె.డి.చక్రవర్తి సినిమాలు
భారత రక్షణశాఖ మంత్రి

**భారత రక్షణ శాఖ మంత్రి** (***రక్షా మంత్రి***), భారతదేశ కేంద్ర రక్షణ మంత్రిత్వ శాఖకు ఆధిపతిగా ఉంటాడు. భారతదేశంలో రక్షణ మంత్రిత్వ శాఖ జాతీయ భద్రత, భారత సాయుధ దళాలకు సంబంధించిన సమాఖ్య విభాగాల అన్ని ఏజెన్సీలు విధులను సమన్వయపరచడం, అతిపెద్ద బడ్జెట్‌తో నిర్వహించడం, సంబంధం కలిగి ఉంటుంది. 

భారత రక్షణ శాఖ మంత్రిని భారత ప్రభుత్వ ఉన్నత స్థాయి మంత్రిగా పరిగణిస్తారు. కేంద్ర మంత్రి మండలిలో, అత్యున్నత స్థాయి మంత్రిగా ఉంటాడు. రక్షణ మంత్రి కార్యాలయం అత్యంత ముఖ్య కార్యాలయం.

## నిర్వహణ
రక్షణ మంత్రి అదనంగా ఇన్‌స్టిట్యూట్ ఫర్ డిఫెన్స్ స్టడీస్ అండ్ అనాలిసిస్ అధ్యక్షుడిగా, డిఫెన్స్ ఇనిస్టిట్యూట్ ఆఫ్ అడ్వాన్స్‌డ్ టెక్నాలజీ, ఇండియన్ నేషనల్ డిఫెన్స్ యూనివర్సిటీ ఛాన్సలర్‌గా వ్యవహరిస్తాడు.

## తోడ్పాటు
భారత రక్షణ శాఖ మంత్రికి, రక్షణ శాఖ సహాయ మంత్రి, దిగువ స్థాయి రక్షణ శాఖ సహాయ మంత్రి తగిన మద్దతు, తోడ్పాటు అందిస్తారు.

## మొదటి రక్షణ శాఖ మంత్రి
స్వతంత్ర భారతదేశం మొట్టమొదటి రక్షణ శాఖ మంత్రిగా బల్‌దేవ్ సింగ్ పనిచేసాడు. అతను 1947-52 సమయంలో నెహ్రూ మంత్రివర్గంలో పనిచేశాడు.

## రక్షణశాఖ మంత్రి పదవి నిర్వహించిన మహిళలు
ఇందిరా గాంధీ భారతదేశ మొట్టమొదటి మహిళా రక్షణ శాఖ మంత్రిగా పనిచేసింది. మహిళలలో నిర్మలా సీతారామన్ రెండవ రక్షణ శాఖ మంత్రిగా 2017 సెప్టెంబరు 4 నుండి 2019 మే 30 వరకు పనిచేసింది.

## ప్రస్తుతం అధికారంలో ఉన్న వ్యక్తి
2019 మే 30 నుండి భారత రక్షణశాఖ మంత్రిగా రక్షణ మంత్రిత్వ శాఖ నిర్వహణ బాధ్యతలు రాజ్‌నాథ్ సింగ్ నిర్వహిస్తున్నాడు.

### రక్షణశాఖ మంత్రుల జాబితా

## రాష్ట్ర మంత్రుల జాబితా

## ఇవి కూడా చూడండి
*రాఫెల్ ఒప్పందం వివాదం
*భారత రక్షణ పరిశోధన అభివృద్ధి సంస్థ 
*రీసెర్చ్ అండ్ అనాలిసిస్ వింగ్ (రా)

## మూలాలు

## వెలుపలి లంకెలు

వర్గం:భారత ప్రభుత్వం
వర్గం:భారతదేశ కేంద్ర మంత్రులు
వర్గం:భారత ప్రభుత్వ మంత్రుల జాబితాలు
వర్గం:భారతదేశ రక్షణ మంత్రులు
రామ్మా! చిలకమ్మా

**రామ్మా చిలకమ్మా** అనేది  2001 తెలుగు రొమాంటిక్ డ్రామా సినిమా. సినిమా టైటిల్ చూడాలని వుంది (1998)లోని పాట ఆధారంగా రూపొందించబడింది. రామ్మా చిలకమ్మా తమిళ చిత్రం ఎన్నమ్మ కన్ను (2000)కి రీమేక్. తమ్మారెడ్డి భరద్వాజ దర్శకత్వంలో వచ్చిన ఈ సిపిమాలో సుమంత్, లయ నటించారు. ఈ సినిమా 2001, జూలై 13న విడుదలైంది. బాక్సాఫీస్ వద్ద పరాజయం పాలైంది.

## తారాగణం
*సుమంత్ (కాశి)
*లయ (గాయత్రి)
*ఆకాష్ (విశ్వ)
*బ్రహ్మానందం (బ్రహ్మానందం - పోలీస్ ఆఫీసర్, ద్వంద్వ పాత్ర)
*తనికెళ్ల భరణి
*కోవై సరళ (సిమ్రాన్ - సింహు డార్లింగ్, ద్వంద్వ పాత్రలు)
*ఆహుతి ప్రసాద్
*ఢిల్లీ రాజేశ్వరి (రాజీ)
*జూ. రేలంగి (పోలీస్ ఆఫీసర్‌)
*అనంత్ (పోలీస్ ఇన్‌స్పెక్టర్‌)

## సాంకేతికవర్గం
* దర్శకత్వం: తమ్మారెడ్డి భరద్వాజ
* నిర్మాత: కె.సి. శేఖర్ బాబు
* సంగీతం: ఆర్. పి. పట్నాయక్
* పాటలు: కులశేఖర్, గురుచరణ్

## నిర్మాణం
వెంకట్‌తో అదే పేరుతో వేరే సినిమా ప్లాన్ చేశారు. ఈ సినిమాకు తమ్మారెడ్డి భరద్వాజ టైటిల్‌ను మళ్లీ ఉపయోగించాడు. టైటిల్ *[[చూడాలని వుంది]]* (1998)లోని పాట ఆధారంగా రూపొందించబడింది. ఈ చిత్రం తమిళ చిత్రం *ఎన్నమ్మ కన్ను* (2000)కి రీమేక్. ఆకాష్ తన తెలుగు అరంగేట్రంలో ఈ చిత్రంలో చిన్న పాత్రలో నటించాడు.

## పాటలు
ఈ సినిమాకు ఆర్పీ పట్నాయక్ సంగీతం సమకూర్చాడు. కులశేఖర్, గురుచరణ్ పాటలు రాశారు.

* "మాక్సీలు బికిన్లు" - రవివర్మ
* "సమ్మలోరి కిల్లా" - ఆర్పీ పట్నాయక్
* "మనసా మనసు తలుపు" - ఉష
* "కొమ్మల గువ్వలు" - సందీప్, సునీత ఉపద్రష్ట
* "కొమ్మల గువ్వలు (విచారం)" - లెనినా చౌదరి
* "చెయ్ చెయ్ చెయ్" - చక్రి

## విడుదల, స్పందన
ఈ సినిమా 2001, జూలై 13న విడుదలైంది.

*ఫుల్ హైదరాబాద్‌కు* చెందిన అజయ్ బాష్యం ఇలా వ్రాశాడు, "ప్రధాన కథనం ప్రారంభమైన మొదటి 45 నిమిషాల తర్వాత *రామ్మా చిలకమ్మ* మెరుగుపడుతుంది, తరువాత ఏమి జరగబోతుందో తెలుసుకోవాలనే ఆసక్తిని కలిగిస్తుంది". *indiainfo* నుండి ఒక విమర్శకుడు "ఇంతకుముందు మంచి సినిమాలు తీసిన తమ్మారెడ్డి భరద్వాజ, ఈసారి హాస్యాస్పదమైన కథ, చెడ్డ స్క్రీన్‌ప్లేతో ఒక డడ్ ఫిల్మ్‌గా మార్చారు" అని రాశాడు.

## మూలాలు

## బాహ్య లింకులు
* 

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:ఆర్. పి. పట్నాయక్ సినిమాలు
వర్గం:సుమంత్ నటించిన సినిమాలు
వర్గం:లయ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:తనికెళ్ళ భరణి సినిమాలు
వర్గం:2001 తెలుగు సినిమాలు
వీనస్

* శుక్రుడు - ఈ గ్రహాన్ని ఆంగ్లంలో **వీనస్** అని వ్యవహరిస్తారు. 
* వీనస్ విలియమ్స్ - అమెరికా కు చెందిన ప్రముఖ టెన్నిస్ క్రీడాకారిణి
సోను నిగమ్

**సోను నిగమ్** (జ. 30 జులై, 1973) ఒక భారతీయ గాయకుడు, నటుడు, వ్యాఖ్యాత. ఎక్కువగా హిందీ సినిమాల్లో పాడుతాడు. అంతే కాకుండా బెంగాలీ, కన్నడ, తెలుగు, తమిళం, మరాఠీ, ఒరియా, గుజరాతీ, అస్సామీ, తుళు, మైథిలీ, నేపాలీ లాంటి అనేక భాషల్లో పాటలు పాడాడు. అనేక దేశీ పాప్ ఆల్బమ్స్ విడుదల చేశాడు. కొన్ని సినిమాల్లో నటించాడు. భారతీయ గాయకుల్లో అత్యధిక పారితోషికం అందుకునే వారిలో ఒకడు.

## వ్యక్తిగత జీవితం
సోనూ నిగం 1973, జులై 30 న ఆగమ్ కుమార్ నిగమ్, శోభ నిగమ్ దంపతులకు హర్యానాలోని ఫరీదాబాదు లో జన్మించాడు. నాలుగేళ్ళ చిరుప్రాయం నుంచే తండ్రితో పాటు వేదికనెక్కి పాటలు పాడటం ప్రారంభించాడు. తర్వాత తండ్రితో పాటే అనేక శుభకార్యాల్లో పాటల కార్యక్రమాల్లో పాల్గొంటూ వచ్చాడు. 18 ఏళ్ళ వయసుకు బాలీవుడ్ లో ప్రవేశం కోసం తండ్రితో పాటు ముంబైకి వచ్చాడు. హిందుస్తానీ గాయకుడు గులాం ముస్తఫా ఖాన్ దగ్గర శిక్షణ తీసుకున్నాడు.

2002 ఫిబ్రవరి 15 న మాధురితో అతని వివాహం జరిగింది.

## వృత్తి జీవితం
హిందీ, బెంగాలీ, అస్సామీ, భోజ్ పురీ, ఇంగ్లీషు, కన్నడం, మలయాళం, మైథిలి, మరాఠీ, నేపాలీ, ఒరియా, పంజాబీ, తుళు, తమిళం, తెలుగు, ఉర్దూ లాంటి అనేక భాషల్లో ప్రేమ, దేశభక్తి, రాక్, వేదనా భరిత గీతాలను ఆలపించాడు. హిందీ, కన్నడ, ఒరియా, చత్తీఘరీ, పంజాబీ భాషల్లో పాప్ ఆల్బమ్స్ విడుదల చేశాడు. హిందూ, ఇస్లాం భక్తి గీతాల పాటలతో పాటు బౌద్ధ మతానికి సంబంధించిన ఆల్బమ్స్ కూడా రూపకల్పన చేశాడు.

అమెరికా, యూరోపు, మధ్య ప్రాచ్య దేశాలు, ఆఫ్రికా, ఆసియా, ఆస్ట్రేలియా లాంటి దేశాల్లో ప్రదర్శనలిచ్చాడు. 2007 సెప్టెంబరు, అక్టోబరు నెలల్లో *సింప్లీ సోను* అనే పేరుతో కెనడా, జర్మనీ దేశాల్లో వ్యక్తిగత ప్రదర్శనలిచ్చాడు. ఒక భారతీయుడు ఇలాంటి ప్రదర్శనలివ్వడం అదే మొదటి సారి.

మైకేల్ జాక్సన్ మరణించిన తర్వాత అతని మృతికి నివాళిగా ఒక పాటను విడుదల చేశాడు. ఈ పాటను అతని స్మృతికి నివాళిగా రూపొందించిన *ద బీట్ ఆఫ్ అవర్ హార్ట్స్* అనే ఆల్బం లో చేర్చారు.
## వివాదాలు
ముస్లింలు పెద్ద పెద్ద శబ్దాలు వచ్చే లౌడ్ స్పీకర్లలో ప్రార్థన చేయడం తనకు నిద్రా భంగం కలుగుతోందని తన ట్విటర్ ఖాతాలో ప్రకటించడం వివాదానికి దారి తీసింది. తరువాత తను ఏ మతానికి వ్యతిరేకం కాదనీ, మసీదుల్లోనైనా, దేవాలయాల్లోనైనా శబ్ద పరిమితికి మించిన స్పీకర్లు వాడకానికే తను వ్యతిరేకమని ప్రకటించాడు. తన నిద్ర నిజంగా పాడవుతుందనేదానికి సాక్ష్యంగా ఉదయం తన ఇంట్లో తీసిన వీడియోను ఎక్కించడంతో ఈ వివాదం మరింత ముదిరింది. పశ్చిమ బెంగాల్ ఐక్య మైనారిటీ సమితి అధ్యక్షుడు సయ్యద్ షా అతీఫ్ అలీ అల్ ఖురేషీ ఇతని తలను గుండు గీసిన వారికి పది లక్షల నజరానా ప్రకటించాడు. ఇందుకు సమాధానంగా సోనూ తన గుండు తానే గీసుకున్నాడు.

ఈ వివాదాలకు కారణమైన తన ట్విటర్ ఖాతా స్వేచ్ఛగా అభిప్రాయాలు వెల్లడించేందుకు సరైంది కానిదిగా భావించి మే 24, 2017 న తొలగించాడు.

## ఇవి కూడ చూడండి
మొహబ్బత్ (1997 సినిమా)

## మూలాలు

వర్గం:భారతీయ పురుష గాయకులు
వర్గం:1973 జననాలు
వర్గం:తెలుగు సినిమా గాయకులు
రావులకొల్లు సోమయ్య పంతులు

**రావులకోల్లు సోమయ్య పండితులు** ప్రముఖ సంగీత విద్వాంసులు, నాద విద్వాంసుడు, నాదోపాసకులు, నాదబ్రహ్మ.

## జీవిత విషయాలు
శ్రీ రావులకోల్లు సోమయ్య పండితులు గారు సంగీత విద్వాంసులు, నాదోపాసకులు.
రావులకోల్లు సోమయ్య   గారు వారి బావగారు అయినటువంటి ఉప్పలపాటి బాలయ్య గారి దగ్గర సంగీతం అభ్యసించడం మొదలు పెట్టేరు. ఆ తరువాత “తమిళనాడు లో 5 సంవత్సరముల పాటు, నెల్లూరులో కోన్ని సంవత్సరముల పాటు సంగీతము అభ్యసించారు”. సోమయ్య పండితులు గారు తెనాలి లోని పాత శివ ఆలయములో 45సంవత్సరముల పైగా ఆస్థాన సంగీత విద్వాంసులు గా ఉండినారు, 5000 పైగా ఖచ్చేరిలు చేసినారు. ఆనాటి తెనాలి MLA అయిన గోగినేని ఉమా గారు, ఆంధ్ర ప్రదేశ్ రాష్ట్ర శాసనసభా స్పికర్(తెనాలి MLA) అయినటువంటి నాదెండ్ల మనోహర్ గారి చేత అనేక ప్రశంసలు పోందినారు.
ఆయన దగ్గర చాలమంది విద్యార్ధులు సంగీతముని అభ్యసించినారు, ఎంతో మంది కళాకారులని ప్రోత్సహించి ఆదరించినారు. పండితులు గారు "నాగస్వర" వాద్యంలో సుప్రసిద్ధులు.తెనాలికి చెందిన మార్టూరు వెంకటేశ్వర్లు పండితులు గారు, ప్రముఖ క్లారినెట్ విద్వాంసులు షేక్ సాంబయ్య గారు, తాడివలస రామారావు గారు క్లార్‌నెట్ విద్వాంసులు పండితులు గారికి సమకాలికులు.

## మరణం
రోజు మాదిరిగానే శివాలయములో సంగీత ఖచ్చేరి చెస్తున్న సోమయ్య పంతులు గారు ఖచ్చేరి చెస్తున్న సమయములో ఆనారోగ్యంపాలై 24-12-2014, (వారం:బుదవారం, మాసం:పుశ్యమాసం, పక్షం:శుక్లపక్షం, తిధి:తదియ, ఉత్తరాషాడ నక్షత్రం) నాడు పరమపదించారు.

## బయటి లింకులు
● http://rspanditulu.blospot.com/ 
● https://te.m.wikipedia.org/wiki/నాద_బ్రాహ్మణులు
● https://te.m.wikipedia.org/wiki/నాదస్వరం

వర్గం:ప్రకాశం జిల్లా సంగీత విద్వాంసులు
వర్గం:నాదస్వర విద్వాంసులు
ఎవడ్రా రౌడీ

**ఎవడ్రా రౌడీ** 2001, ఆగస్టు 10న విడుదలైన తెలుగు చలన చిత్రం. శరత్ దర్శకత్వం వహించిన ఈ చిత్రంలో శ్రీహరి, సంఘవి, పోసాని కృష్ణ మురళి, సుజాత, చలపతి రావు, గుండు హనుమంతరావు తదితరులు ముఖ్యపాత్రలలో నటించగా, కోటి సంగీతం అందించారు.

## నటవర్గం
* శ్రీహరి
* సంఘవి
* పోసాని కృష్ణ మురళి
* సుజాత
* చలపతి రావు
* గుండు హనుమంతరావు
* మోహన్ రాజ్

## సాంకేతికవర్గం
* దర్శకత్వం: శరత్
* నిర్మాత:	పి. భవాని
* రచన: పోసాని కృష్ణ మురళి
* సంగీతం: కోటి
* ఛాయాగ్రహణం: ఎన్. సుధాకర్ రెడ్డి

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:కోటి సంగీతం అందించిన సినిమాలు
వర్గం:శ్రీహరి నటించిన సినిమాలు
వర్గం:పోసాని కృష్ణ మురళి సినిమాలు
వర్గం:చలపతి రావు నటించిన సినిమాలు
వర్గం:2001 తెలుగు సినిమాలు
వర్గం:సుజాత నటించిన సినిమాలు
వర్గం:గుండు హనుమంతరావు నటించిన సినిమాలు
వర్గం:సంఘవి నటించిన సినిమాలు
మానుషి చిల్లర్

**మానుషి చిల్లర్** ( జననం - 1997 మే 14)  హర్యానాకు చెందిన  67వ  ప్రపంచ సుందరి మిస్‌వరల్డ్-2017 కిరీటం అవార్డును గెలుచుకున్న యువతి. భారతదేశం తరపున ఈ కీరీటం గెలిచిన ఆరవ యువతి..

## బాల్యం, కుటుంబం, విద్యాభ్యాసం, వృత్తి
మానుషి తల్లిదండ్రులు మిత్రా మసు చిల్లర్, నిలీమా చిల్లర్ ఇద్దరూ డాక్టర్లే.
హరియాణాలో పుట్టిన ఈ యువతి వైద్య విద్యను అభ్యసిస్తూనే ఇప్పుడు ప్రపంచం మెచ్చిన అందగత్తె అయింది. 17 ఏళ్ల తర్వాత విశ్వసుందరి కిరీటాన్ని భారత్‌కు అందించింది.

## జీవిత విశెషాలు
* గతేడాది మిస్ ఇండియా పోటీల్లో పాల్గొనేందుకు ఆమె ఒక విద్యా సంవత్సరానికి దూరమ్యారు.
* మిస్ ఇండియా కిరిటీం గెలుచుకున్నప్పటి నుంచి ‘ప్రాజెక్టు శక్తి’లో భాగంగా మహిళలకు నెలసరి సమస్యలపై అవగాహన కల్పించే కార్యక్రమాల్లో పాల్గొంటున్నారు.
* స్కెచింగ్, పేయింటింగ్ మానుషి ఇష్టమైన వ్యాపకాలు. ఆమె క్లాసికల్ డ్యాన్సర్ కూడా.
* స్కూబాడైవింగ్, బంగీజంప్‌లంటే కూడా ఆమెకు చాలా ఇష్టం.
* మిస్ వరల్డ్ కిరీటం గెలవడం ఆమె చిన్ననాటి కోరిక. చాలా ఇంటర్య్వూల్లో ఆమె ఈ విషయం చెప్పారు. స్కూల్, కాలేజీ స్థాయిల్లోనూ అనేక అందాల పోటీల్లో మానుషి విజేతగా నిలిచారు.
* మిస్ వరల్డ్ కిరీటం గెలుచుకున్న 6వ భారతీయురాలు మానుషి.

### సినిమాలు

### టెలివిజన్

## భారత ప్రపంచ సుందరీమణులు వీరే

* 1951 లో బ్రిటన్‌కు చెందిన ఎరిక్ మెర్లే ఈ పోటీలకు రూపకల్పన చేశారు. అదే ఏడాది జులై 29న మొదటిసారి లండన్‌లో పోటీలు నిర్వహించారు. మొట్టమొదటి ప్రపంచ సుందరిగా స్వీడన్‌కు చెందిన కికి హకన్సన్ నిలిచారు.
* ఈ పోటీలు మొదలైన 15 ఏళ్ల తర్వాత భారతీయ యువతి తొలిసారి ఈ కిరీటాన్ని గెలుపొందారు.
* ఇప్పటివరకు 6 గురు భారతీయ యువతులు మిస్ వరల్డ్ కిరీటాన్ని చేజిక్కించుకున్నారు.
* 1966లో *[[రీటా ఫారియా]]* మొదటిసారిగా ప్రపంచ సుందరిగా నిలిచారు.
* ఆ తర్వాత చాలా ఏళ్లకు ఐశ్వర్యరాయ్ 1994లో మిస్ వరల్డ్‌గా నిలిచారు.
* 1997లో డయానా హెడెన్, 1999లో యుక్తాముఖి 2000 సంవత్సరంలో ప్రియాంక చోప్రా ప్రపంచ సుందరిగా నిలిచారు.
* 17 ఏళ్ల తర్వాత 2017 మిస్ వరల్డ్ కిరీటాన్ని మళ్లీ భారత్‌కు చెందిన మానుషి చిల్లర్ సొంతం చేసుకున్నారు.

## పురస్కారాలు
* మిస్ యూనివర్స్(విశ్వ సుందరి) అవార్డు.

## మూలాలు

## బయటి లింకులు

వర్గం:జీవిస్తున్న ప్రజలు
వర్గం:ఫెమినా భారత సుందరి విజేతలు
వర్గం:భారతీయ మహిళా మోడళ్లు
వర్గం:ప్రపంచ సుందరి విజేతలు
వర్గం:హర్యానా వ్యక్తులు
వర్గం:1997 జననాలు
హిమజ

**హిమజ** తెలుగు టెలివిజన్, చలనచిత్ర నటి. భార్యామణి, స్వయంవరం, కొంచెం ఇష్టం..కొంచెం కష్టం వంటి సీరియల్స్ ద్వారా గుర్తింపుపొందిన ఈవిడ శివమ్ సినిమా ద్వారా చలనచిత్రరంగంలోకి అడుగుపెట్టింది. స్టార్ మాలో వచ్చిన బిగ్ బాస్ సీజన్ 3లో పాల్గొని 63వ రోజు ఎలిమినేట్ అయింది.

## జననం
హిమజ 1990, నవంబర్ 2న విజయవాడలో జన్మించింది.

## సినీరంగ ప్రస్థానం
హిమజ నాన్న చంద్రశేఖర్‌రెడ్డిషిర్డీ సాయిబాబా జీవితం ఆధారంగా తెరకెక్కిన సర్వాంతర్యామి టెలిఫిల్మ్‌కు మాటలు, పాటలు రాశాడు. దాంతో హిమజ ఇంటర్‌మీడియట్‌లో ఉన్నప్పుడే ‘సర్వాంతర్యామి’ టెలిఫిల్మ్‌లో నటించింది. డిగ్రీ పూర్తయిన తరువాత కొన్నిరోజులు సామాజిక శాస్త్రాన్ని బోధించే టీచర్ గా, హెచ్‌.ఆర్‌.గా ఉద్యోగాలు చేసింది. అటుతరువాత టెలివిజన్ రంగంలోకి ప్రవేశించి భార్యామణి, స్వయంవరం మొదలైన ధారావాహికల్లో నటించిన హిమజకు కొంచెం ఇష్టం కొంచెం కష్టం సీరియల్‌ గుర్తింపునిచ్చింది. కొన్ని సీరియల్స్‌లో చేశాక సినిమాల్లోకి వచ్చింది. శివమ్ చిత్రంలో తొలిసారిగా రాశి ఖన్నాకు స్నేహితురాలిగా నటించింది. ఆ తర్వాత నేను శైలజ, చందమామరావే, జనతా గ్యారేజ్, ధృవ, శతమానంభవతి సినిమాల్లో నటించింది.

## నటించిన చిత్రాలు

## టీవిరంగం

### టీవి కార్యక్రమాలు

## మూలాలు

వర్గం:1990 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:కృష్ణా జిల్లా టెలివిజన్ నటీమణులు
వర్గం:కృష్ణా జిల్లా సినిమా నటీమణులు
వర్గం:బిగ్ బాస్ (తెలుగు టీవీ సిరీస్) పోటీదారులు
సయాజీ లక్ష్మణ్ శీలం

**శీలం సయాజీ లక్ష్మణ్** (1896, మే 18 - 1980, జూలై 5) పుదుచ్చేరి కేంద్రపాలిత ప్రాంతం తొలి లెఫ్టెనెంటు గవర్నరు. ఇతను పుదుచ్చేరి మొదటి, రెండవ శాసనసభలకు లెఫ్టెనెంటు గవర్నరుగా పనిచేశాడు. మహారాష్ట్రకు చెందిన భారత జాతీయ కాంగ్రేసు రాజకీయనాయకుడు, స్వాతంత్ర్య సమరయోధుడు.

సయాజీ లక్ష్మణ్, 1951, 1957 సార్వత్రిక ఎన్నికలలో బొంబాయి రాష్ట్ర శాసనసభకు ఎన్నికయ్యాడు. 1956 నవంబరు 21 నుండి 1957 జూన్ 16 వరకు ద్వీభాషీయ బొంబాయి రాష్ట్ర శాసనసభకు సభాధ్యక్షుడిగా ఎన్నుకోబడ్డాడు. 1957 ఎన్నికల తర్వాత స్పీకరుగా కొనసాగి, 1960 ఏప్రిల్ 30 వరకు ఆ పదవిలో పనిచేశాడు. 1960, మే 1 నుండి 1962, మార్చి 14 వరకు మహారాష్ట్ర తొలి విధానసభకు స్పీకరుగా ఉన్నాడు.

సయాజీ లక్ష్మణ్ 1896, మే 18న బొంబాయిలో జన్మించాడు. కానీ, ఈయన స్వస్థలం అప్పటి నిజాం రాజ్యంలోని నాందేడ్ జిల్లాలోని కార్ఖేలీ (ప్రస్తుతం లాతూర్ జిల్లా, ఉద్గిర్ తాలూకాలో ఉన్నది). ఈయన ప్రాథమిక విద్యాభ్యాసం విల్సన్ పాఠశాలలో సాగింది. 1912లో మెట్రిక్ పాసయ్యి విల్సన్ కళాశాలలో చేరాడు. 1916లో బి.ఏ పట్టభద్రుడయ్యాడు. ఆ తర్వాత బొంబాయి ప్రభుత్వ న్యాయ కళాశాలలో న్యాయవాద విద్యను అభ్యసించి, 1920లో ఎల్.ఎల్.బి పట్టా పొందాడు. ఈయన బొంబాయి మహానగరపాలికలో అనేక పదవులు నిర్వహించాడు. భారత స్వాతంత్ర్యోద్యమంలో క్రియాశీలకంగా పాల్గొని, 1942 నుండి 1945 వరకి క్విట్ ఇండియా ఉద్యమ సమయంలో మూడేళ్ళు జైలుశిక్ష అనుభవించాడు. 1941లో బొంబాయి ప్రదేశ్ కాంగ్రేస్ కమిటీ ఉపాధ్యక్షుడిగానూ, 1946 నుండి 1949 వరకు బొంబాయి ప్రదేశ్ కాంగ్రేస్ కమిటీ ప్రధాన కార్యదర్శిగాను పనిచేశాడు. 1942లో బొంబాయినుండి తొలిసారి శాసనసభకు ఎన్నికయ్యాడు. బొంబాయి విశ్వవిద్యాలయం సెనేటు సభ్యుడిగా పనిచేశాడు.

ఇతను తెలుగుమిత్ర అనే ప్రచురణకు సంపాదకుడిగా పనిచేశాడు.

సయాజీ లక్ష్మణ్, 1980, జూలై 5న బొంబాయిలో మరణించాడు. భార్య లక్ష్మీబాయి

## మూలాలు

వర్గం:1896 జననాలు
వర్గం:స్వాతంత్ర్య సమర యోధులు
వర్గం:1980 మరణాలు
వర్గం:పుదుచ్చేరి లెఫ్టినెంట్ గవర్నర్లు
విజయ్ (నటుడు)

**జోసెఫ్ విజయ్** (వృత్తి పరంగా"విజయ్") భారతీయ సినిమా నటుడు, నేపథ్యగాయకుడు. ఇతను ప్రధానంగా తమిళ సినిమాలలో నటిస్తాడు. అభిమానులు, మీడియా ఇతనిని *దళపతి* అనే పేరుతో పిలుస్తారు. విజయ్ చెన్నైలో ఎస్.ఎ.చంద్రశేఖర్, శోభ దంపతులకు జన్మిచాడు. ఆయన చిత్ర పరిశ్రమలో బాలనటునిగా తన తండ్రి దర్శకత్వం వహించిన సినిమాలలో "వెట్రి" (1984) నుండి ఇతు ఎంగల్ నీతి (1988) వరకు నటించాడు. తన యుక్త వయస్సులో తన తండ్రి దర్శకత్వంలోని "నాలయ తీర్పు" (1992) లో నటునిగా ప్రవేశించాడు కానీ తన మొదటి విజయవంతమైన సినిమా 1996లో విడుదలైన "పూవె ఉనక్కాగ". ఈ చిత్రానికి విక్రమన్ దర్శకత్వం వహించాడు. యిప్పటి వరకు ఆయన 61 చిత్రాలలో నటునిగా నటించాడు. ఆయన మూడు తమిళనాడు స్టేట్ ఫిలిం అవార్డ్సు, ఒక కాస్మోపోలిటన్ పురస్కారం, ఎనిమిది విజయ్ పురస్కారాలు, మూడు ఎడిసన్ పురస్కారాలు, రెండు వికటన్ పురస్కారాలు అందుకున్నాడు. యుకె జాతీయ అవార్డులకు నామినేట్ చేయబడ్డాడు. ఆయన ఇప్పటి వరకు 32 పాటలను పాడాడు. 2024 లో తమిళగ వెట్రి కళగం అనే రాజకీయ పార్టీని స్థాపించాడు.

## ప్రారంభ జీవితం
విజయ్ మద్రాసులో 1974 జూన్ 22న జన్మించాడు. ఆయన తండ్రి ఎస్.ఎ చంద్రశేఖర్ తమిళ సినిమా దర్శకుడు, తల్లి శోభ చంద్రశేఖర్ సినిమా నేపథ్యగాయని, కర్ణాటక సంగీత విద్వాంసులు. అతనికి విద్య అనే సోదరి ఉంది. ఆమె రెండేళ్ల ప్రాయంలో మరణించింది. సోదరి మరణం విజయ్ పై ప్రభావం చూపింది. తన తల్లి చెప్పిన కథనం ప్రకారం బాల్యంలో విజయ్ చాలా చురుకుగా, ఉత్సాహంగా ఉండేవాడు. తన సోదరి మరణం తరువాత చురుకుదనం తగ్గింది. తన సోదరి విద్య యొక్క కథను 2005లో సుక్రన్ అనే చిత్రం ద్వారా తెరకెక్కించాడు. 

ఆయన తన బాల్యం చెన్నైలో గడిపాడు. ప్రారంభ విద్యను కోడంబాక్కం లోని ఫాతిమా హయ్యర్ సెకండరీ పాఠశాలలో పూర్తిచేసాడు. తరువాత బాలలోక్ మెట్రిక్యులేషన్ హయ్యర్ సెకండరీ పాఠశాలలో చేరాడు. లయోలా కళాశాల నుండి విజువల్ కమ్యూనికేషన్స్ లో డిగ్రీని పూర్తిచేసాడు. ఆయన నటనపై ఆసక్తిని కనవరచేవాడు.

విజయ్ 1999 ఆగస్టు 25 న సంగీత స్వర్ణలింగం అనే అమ్మాయిని హిందూ, క్రిస్టియన్ సంప్రదాయాలలో వివాహమాడాడు. వారికి ఇద్దరు పిల్లలు. కుమారుడు జాసన్ సంజయ్ 2000లో లండన్ లో జన్మించాడు.  కుమార్తె దివ్యా షాష 2005 లో చెన్నైలోజన్మించింది. తన కుమారుడు జాసన్ సంజయ్ 2009 లో విడుదలైన "వెట్టైకారణ్" చిత్రంలో తన ఆయనతో పాటు నటించాడు. కుమార్తె 2016 లో విడుదలైన తేరీ చిత్రంలో చిన్నపాత్రలో దర్శనమిచ్చింది.

## ఫిల్మోగ్రఫీ
* బొబ్బిలి రాయుడు (1994)
* యమలవ్ (1995)
* సర్కార్ 2018 (తెలుగు)
* అదిరింది  2017 ( తెలుగు )
* ఏజెంట్ భైరవ  2017 ( తెలుగు )
* పోలీస్  2016 ( తెలుగు )
* జిల్లా  2015 ( తెలుగు )
* పులి  2015 ( తెలుగు )
* దమ్ముంటే కాస్కో  2013 ( తెలుగు )
* స్నేహితుడు  2012 (తెలుగు)
* విజిల్ (2019)
*మాస్టర్‌‌ (2021)
* బీస్ట్ (2022) 
*ది గ్రేటెస్ట్ ఆఫ్ ఆల్ టైమ్

## రాజకీయ జీవితం
విజయ్ 2 ఫిబ్రవరి 2024న తమిళగ వెట్రి కళగం పార్టీని స్థాపించాడు. 

## మూలాలు

## ఇతర లింకులు

* 

వర్గం:1974 జననాలు
వర్గం:జీవిస్తున్న ప్రజలు
వర్గం:తమిళ సినిమా నటులు
వర్గం:తెలుగు సినిమా నటులు
వర్గం:కళైమామణి పురస్కార గ్రహీతలు
కన్నడ సాహిత్య సమ్మేళనం

**కన్నడ సాహిత్య సమ్మేళనం** () కన్నడ రచయితలు, కవులు, కన్నడిగులు ప్రతియేటా సమావేశమయ్యే సాహిత్య కార్యక్రమం. కన్నడ భాష, కన్నడ సాహిత్యం, కళలు, సంస్కృతి, సంగీతం పరిరక్షణ, అభివృద్ధి ధ్యేయాలుగా ఈ సమ్మేళనాన్ని నిర్వహిస్తారు. ఇది మొదట బెంగళూరులో 1915లో హెచ్.వి.నంజుండయ్య ఆధ్వరంలో ప్రారంభమైంది. 1915 నుండి 1948వరకు ఈ సమ్మేళనాలను కన్నడ కవి లేదా రచయిత ప్రారంభించేవాడు. 1948 తరువాత దీనిని కర్ణాటక ముఖ్యమంత్రి ప్రారంభించే ఆనవాయితీ మొదలయ్యింది. ఈ సాహిత్య సమ్మేళనాన్ని కన్నడ సాహిత్య పరిషత్తు నిర్వహిస్తుంది.
## 2017 83వ సమ్మేళనం
83వ అఖిలభారత కన్నడ సాహిత్య సమ్మేళనం నవంబరు 24 నుండి 26 వరకు మైసూరులో నిర్వహించబడుతుంది.

## జాబితా
ఇంత వరకు నిర్వహించబడిన కన్నడ సాహిత్య సమ్మేళనాల వివరాలు

## ఇవి కూడా చూడండి
* కన్నడ సాహిత్య పరిషత్తు

## మూలాలు

## బయటి లింకులు
* https://web.archive.org/web/20160822173859/http://zeebal.com/77th-kannada-sahitya-sammelana-2011-bangalore-live.html

వర్గం:కర్ణాటక
వర్గం:కర్ణాటక సంస్కృతి
వర్గం:సమావేశాలు